23. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 169 της 23/31 Μαΐου 1983 (ΦΕΚ Α΄ 67) Αντικατάσταση του πέμπτου εδαφίου της παρ. 3 του άρθρ. 9 του Καταστατικού του Ταμείου Προνοίας Δημοσίων Υπαλλήλων. Έχοντας υπόψη: 1.Τις διατάξεις της παρ. 8 του άρθρ. 17 του Νόμ. 4497/1966 «περί ρυθμίσεως θεμάτων Κοινωνικής Ασφαλείας και περί ετέρων τινών διατάξεων» (ΦΕΚ 37/1966 τ. Α΄). 2.Τις διατάξεις του άρθρ. 14 του Νόμ. 1266/82 (ΦΕΚ 81/82 τ. Α΄). 3.Τις διατάξεις του άρθρ. 9 του Π.Δ. 574/82 (ΦΕΚ 104/82 τ. Α΄). 4.Τη 1564/82 κοινή απόφαση του Πρωθυπουργού και του Υπουργού Κοιν. Ασφαλίσεων «Ανάθεση αρμοδιοτήτων στην Υφυπουργό Κοινωνικών Ασφαλίσεων» (ΦΕΚ 833/82 τ. Β΄). 5.Τη σύμφωνη γνώμη του Δ.Σ. του Ταμείου Προνοίας Δημοσίων Υπαλλήλων που διατυπώθηκε κατά την 31η/18.11.82 συνεδρίασή του. 6.Τη γνωμοδότηση του Συμβουλίου Κοινων. Ασφάλειας που διατυπώθηκε στην 26η/16.2.83 συνεδρίασή του της ΚΒ΄ περιόδου. 7.Την 199/1983 γνωμοδότηση του Συμβουλίου της Επικρατείας μετά από πρόταση της Υφυπουργού Κοινωνικών Ασφαλίσεων, αποφασίζουμε: Άρθρ.1.-(Αντικαθίσταται το πέμπτο εδάφιο της παρ. 3 άρθρ. 9 του Καταστατικού του ταμείου, ανωτ. σελ. 504). Άρθρ.2.-α)Οι υπόχρεοι εξαγοράς προϋπηρεσίας που δεν έχουν καταβάλλει μέχρι τη δημοσίευση του Δ/τος αυτού στην Εφημερίδα της Κυβέρνησης δύο ληξιπρόθεσμες εξαμηνιαίες δόσεις μπορούν μέσα σε έξι μήνες από την παραπάνω δημοσίευση να τις καταβάλλουν χωρίς αναπροσαρμογή της οφειλής τους ή άλλη επιβάρυνση. β)Όσοι ασφαλισμένοι έχουν καταβάλει μέχρι τη δημοσίευση του Δ/τος αυτού μέχρι δύο εξαμηνιαίες δόσεις, αλλά μέσα στο χρόνο λήξης της επόμενης δόσης  θεωρούνται εμπρόθεσμοι, εφόσον δεν έγινε  αναπροσαρμογή και νέος διακανονισμός της οφειλής τους. 